স্মার্টফোনটিতে থাকছে ৫ দশমিক ৯৯ ইঞ্চি আইপিএস এলসিডি ডিসপ্লে, যার আসপেক্ট রেশিও ১৮:৯। এর ডিসপ্লে রেজ্যুলেশন ৭২০ পিক্সেল বাই ১৪৪০ পিক্সেল, যা স্মার্টফোনটির একটি অন্যতম ড্রব্যাক। কারণ, একই বাজেটের অন্যান্য স্মার্টফোনে বর্তমানে ফুল এইচডি ডিসপ্লে ব্যবহার করা হচ্ছে। এর পিক্সেল ডেনসিটি ২৬৯ পিপিআই। তবে ফুল এইচডি ভিডিও দেখা সম্ভব না হলেও ডিসপ্লে কোয়ালিটি বেশ চলনসই। এর ভিউয়িং অ্যাঙ্গেলও বেশ ভালো। সূর্যের আলোতেও ডিসপ্লে কনটেন্ট দেখার ক্ষেত্রে খুব একটা সমস্যা হয় না। ১০ আঙুল পর্যন্ত মাল্টিটাচ সাপোর্ট করে স্মার্টফোনটি। ডিসপ্লে সুরক্ষায় গরিলা গ্লাস না থাকলেও অনেকটাই স্ক্র্যাচপ্রুফ বলা যেতে পারে।